Krestovskij stadion

Krestovskij stadion (russisk:Стадион «Крестовский), også kalt Zenit Arena, er et fotball- og konsertstadion i St. Petersburg i Russland. Banen eies og brukes av den russiske klubben FK Zenit St. Petersburg, som spiller i den Russisk toppserie i fotball. Den skal brukes under FIFA Confederations Cup 2017, VM i fotball 2018 og EM i fotball 2020. Under FIFA Confederations Cup 2017 og VM i fotball 2018 vil arenaen gå under navnet Sankt Petersburg stadion.

Historikk 
I 2006 bestemte Zenit St. Petersburg å bygge ny stadion på øyen Krestovsky i St.Petersburg. Dette var før Russland hadde fått tildelt Fotball VM for 2018. Stadionet åpnet 22. april 2017 da Zenit St. Petersburg vant 2-0 mot Ural Sverdlovsk Oblast. Ferdigstillingen av stadionet har blitt utsatt flere fra opprinnelig planlagt mars 2009 til slutten av 2011, så til 2013, senere 2015 og til slutt desember 2016. Fire måneder etter dette stod det endelig ferdig og da var det verdens dyreste fotballstadion.

Konstruksjonen av stadionet startet i 2007 og skulle være ferdig i 2008. Men det var flere problemer blant annet med finansieringen og byggingen stoppet opp flere ganger. Opprinnelig skulle det bli finansiert av olje- og gasselskapet Gazprom, men de trakk seg fra prosjektet i 2009 og byen St.Petersburg overtok ansvaret. I desember 2010 ble Russland tildelt Confederations Cup 2017 og Fotball VM 2018. Stadionet var planlagt å romme  tilskuere, men dette ble da utvidet til . Deler til stadionet var allerede bestilt og fundamentet var støpt, men designet måtte gjøres om for å tilfredsstille FIFA sine krav. Stadionet er designet av det japanske arkitektfirmaet Kisho Kurokawa og skal etterligne et romskip hvor taket holdes på plass av fire master.

Kontroverser om stadionet 
Prosjektet var beregnet til å koste 220 millioner dollar, men elleve år senere hadde det økt til 1,5 milliarder dollar ifølge myndighetenes egne sider. Det ble også åtte år forsinket og har blitt et symbol på korrupsjonen i Russland.  En tidligere vise-guvernør i regionen ble tiltalt for å ha mottatt  dollar for å tildele kontrakten for lysene på stadionet. Igor Albin som overtok som vise-guvernøren i 2016 anslo at 700 millioner rubler (90 millioner kroner per juli 2018) har forsvunnet i uregelmessigheter.  Flere ledende personer i Russland som Vladimir Putin, tidligere president og statsminister Dmitrij Medvedev og vise-statsminister (og leder for VM-komiteen) Vitaly Mutko er fra eller har sterk tilknytning til St. Petersburg, så det ble lagt stor prestisje i å fullføre stadionet til mesterskapene.

Det norske fotballmagasinet Josimar avslørte i februar 2017 at minst 110 arbeidere fra Nord-Korea har jobbet på stadionet under svært dårlige arbeidsforhold. Alban byttet i 2016 ut hovedkontraktøren Transstroj og oppfordret firmaer i St. Petersburg til å jobbe gratis på stadionet mot framtidige kontrakter og færre inspeksjoner. To av firmaene som tok i mot tilbudet var Dalpiterstroj og Seven Suns som hadde med seg henholdsvis 60 og 50 arbeidere fra Nord-Korea.

Det har også vært kvalitetsproblemer under byggingen med lekkasjer i tak og at banen vibrerte sju ganger mer enn tillatt.  Før Confederations Cup oppstod det problemer med gressmatten og det viste seg av underlaget var 10 cm for grunt til at gresset kunne gro ordentlig; det burde vært 50 cm tykt, men var bare 40 cm.

Kamper under 2017 FIFA Confederations Cup

Kamper under VM i fotball 2018
Listen viser avspark norsk tid

Referanser

Eksterne lenker 
 
  Artikkel i fotballmagasinet Josimar om stadionet og kontroversene 

Fotballstadioner i Russland
Arenaer under FIFA Confederations Cup 2017
Arenaer i Fotball-VM 2018
Arenaer i Fotball-EM 2021
Byggverk i St. Petersburg